4 મહિના પહેલા ખેડા જિલ્લામાં આવેલા ગુજરાત ટોબેકો કંપનીનાં ગોડાઉનમાં જીએસટી વિભાગે દરોડા કર્યા હતા, અહી તેમને તમાકુનો લાખો રૂપિયાનો બિન હિસાબી જથ્થો જપ્ત કર્યો હતો, દરોડાના તાર દિલ્હીની વિમલ કંપની સાથે જોડાયેલા હતા, જીએસટી ડિપાર્ટમેન્ટ દ્વારા આ કંપનીઓ સાથે જોડાયેલી કેટલીક ટ્રકો પણ જપ્ત કરાઇ હતી, ખોટા ઇ-વે બિલને આધારે દરરોજ લાખો રૂપિયાના માલની હેરાફેરી કરતી વિમલ અને ગુજરાત ટોબેકો જેવી કંપનીઓ સામે કાર્યવાહી કરવાને બદલે અમદાવાદ જીએસટી વિભાગના એક અધિકારીએ લાખો રૂપિયાની લાંચ લઇને મામલો દબાવી દીધો, નવાઇની વાત તો એ છે તેમને એક નીચેના અધિકારીને દબાણ કરીને ઓફિસમાં જમા પડેલું ગોડાઉન ચલાવનારા શખ્સનું સોગંધનામું પણ ફાડી નાખ્યું હોવાનું ચર્ચાઇ રહ્યું છે, જો આ સાચુ હોય તો સરકારી ડોક્યુમેન્ટ ફાડનાર અધિકારી સામે કાયદાકીય રીતે કાર્યવાહી થવી જોઇએ, આ દરોડા બાદ હજુ સુધી આ ફ્રોડ કંપનીઓ પાસેથી કોઇ જ પ્રકારની રિકવરી કર્યાનું કે આરોપીઓ સામે પોલીસ કેસ કે અન્ય કાર્યવાહી કર્યાનું જાણવા મળ્યું નથી, એક જ ગોડાઉનમાં 2 જીએસટી નંબર લઇને બોગસ બિલિંગ કૌભાંડ ચાલતા હોવા છંતા અધિકારીઓ આંખ આડા કાન કરીને પોતાના ખિસ્સા ભરી રહ્યાં છે.